CELEX: 32017R0120
Language: lt
Date: 2017-01-24 00:00:00
Title: 2017 m. sausio 24 d. Komisijos įgyvendinimo reglamentas (ES) 2017/120 dėl Europos Sąjungos bei jos valstybių narių ir Kolumbijos, Peru bei Ekvadoro prekybos susitarimo II priede nustatytų kilmės taisyklių taikymo išimčių, taikomų laikantis tam tikriems Ekvadoro kilmės produktams nustatytų kvotų

25.1.2017   
            
            
               LT
            
            
               Europos Sąjungos oficialusis leidinys
            
            
               L 19/27
            
         KOMISIJOS ĮGYVENDINIMO REGLAMENTAS (ES) 2017/120
   2017 m. sausio 24 d.
   dėl Europos Sąjungos bei jos valstybių narių ir Kolumbijos, Peru bei Ekvadoro prekybos susitarimo II priede nustatytų kilmės taisyklių taikymo išimčių, taikomų laikantis tam tikriems Ekvadoro kilmės produktams nustatytų kvotų
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 58 straipsnio 1 dalį,
   kadangi:
   
               (1)
            
            
               Sprendimu (ES) 2016/2369 (2) Taryba leido Sąjungos vardu pasirašyti Prisijungimo protokolą prie Europos Sąjungos bei jos valstybių narių ir Kolumbijos bei Peru prekybos susitarimo, įtraukiamą dėl Ekvadoro prisijungimo (toliau – Protokolas). Pagal Sprendimą (ES) 2016/2369 Protokolas turi būti taikomas laikinai, kol bus užbaigtos jo sudarymo procedūros. Protokolas laikinai taikomas nuo 2017 m. sausio 1 d.;
            
         
               (2)
            
            
               Europos Sąjungos bei jos valstybių narių ir Kolumbijos, Peru bei Ekvadoro prekybos susitarimo (toliau – Susitarimas) II priede apibrėžiama sąvoka „produktų kilmė“ ir nustatomi administracinio bendradarbiavimo metodai. To priedo 2A priedėlyje numatytos priede nustatytų kilmės taisyklių taikymo išimtys, taikomos tam tikriems produktams laikantis metinių kvotų. Todėl būtina nustatyti šių išimčių taikymo iš Ekvadoro importuojamiems produktams sąlygas;
            
         
               (3)
            
            
               Susitarimo II priedo 2A priedėlyje nustatytas kvotas turėtų administruoti Komisija chronologine tvarka pagal išleidimo į laisvą apyvartą muitinės deklaracijų priėmimo datą, vadovaudamasi Komisijos įgyvendinimo reglamentu (ES) 2015/2447 (3);
            
         
               (4)
            
            
               teisė naudotis muitų tarifų nuolaidomis turėtų būti suteikta, kai muitinei pateikiamas atitinkamas prekių kilmės įrodymas;
            
         
               (5)
            
            
               siekiant užtikrinti sklandų Protokolu numatytos kvotų sistemos taikymą, šis reglamentas turėtų būti taikomas nuo tos pačios dienos, kurią pradedamas laikinai taikyti Protokolas;
            
         
               (6)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Europos Sąjungos bei jos valstybių narių ir Kolumbijos, Peru bei Ekvadoro prekybos susitarimo (toliau – Susitarimas) II priedo 2A priedėlyje nustatytų kilmės taisyklių taikymo išimtys taikomos laikantis šio reglamento priede nustatytų kvotų.
   2 straipsnis
   Kad būtų taikomos 1 straipsnyje nurodytos išimtys, prie priede išvardytų produktų turi būti pridėtas Susitarimo II priede nurodytas kilmės įrodymas.
   3 straipsnis
   Priede nustatytos kvotos administruojamos pagal Įgyvendinimo reglamento (ES) 2015/2447 49–54 straipsnius.
   4 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2017 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. sausio 24 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 269, 2013 10 10, p. 1.
   
      (2)  2016 m. lapkričio 11 d. Tarybos sprendimas (ES) 2016/2369 dėl Prisijungimo protokolo prie Europos Sąjungos bei jos valstybių narių ir Kolumbijos bei Peru prekybos susitarimo, kuriuo atsižvelgiama į Ekvadoro prisijungimą, pasirašymo Sąjungos vardu ir laikino taikymo (OL L 356, 2016 12 24, p. 1).
   
      (3)  2015 m. lapkričio 24 d. Komisijos įgyvendinimo reglamentas (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 343, 2015 12 29, p. 558).
   
      PRIEDAS
      Nepaisant Kombinuotosios nomenklatūros aiškinimo taisyklių, turi būti laikoma, kad produktų aprašymas yra tik nurodomojo pobūdžio. Šiame priede pateiktos lengvatų sistemos taikymas nustatomas pagal šio reglamento priėmimo metu galiojančius KN kodus.
      
                  Kvotos Nr.
               
               
                  KN kodas
               
               
                  Produktų aprašymas
               
               
                  Kvotos laikotarpis
               
               
                  Kvotos dydis (neto masė tonomis, jeigu nenurodyta kitaip)
               
            
                  09.7501
               
               
                  3920 
               
               
                  Kitos plokštės, lakštai, plėvelės, folijos ir juostelės, iš plastikų, neakyti ir nearmuoti, nelaminuoti, nesutvirtinti ir panašiai nekombinuoti su kitomis medžiagomis
               
               
                  sausio 1 d.–gruodžio 31 d.
               
               
                  15 000 
               
            
                  09.7502
               
               
                  6108 22 00 
               
               
                  Moteriškos arba mergaičių trumpikės ir kelnaitės, megztos arba nertos, iš cheminių pluoštų
               
               
                  sausio 1 d.–gruodžio 31 d.
               
               
                  200
               
            
                  09.7503
               
               
                  6112 31 
               
               
                  Vyriška arba berniukų maudymosi apranga, megzta arba nerta, iš sintetinių pluoštų
               
               
                  sausio 1 d.–gruodžio 31 d.
               
               
                  25
               
            
                  09.7504
               
               
                  6112 41 
               
               
                  Moteriška arba mergaičių maudymosi apranga, megzta arba nerta, iš sintetinių pluoštų
               
               
                  sausio 1 d.–gruodžio 31 d.
               
               
                  100
               
            
                  09.7505
               
               
                  6115 10 
               
               
                  Laipsniškai kintančio suspaudimo kompresinės kojinės (pavyzdžiui, kojinės, skirtos sergantiems varikoze), megztos arba nertos
               
               
                  sausio 1 d.–gruodžio 31 d.
               
               
                  25
               
            
                  09.7506
               
               
                  6115 21 00 
               
               
                  Kitos pėdkelnės ir storos pėdkelnės iš sintetinių pluoštų, kurių atskiro vienasiūlio verpalo ilginis tankis mažesnis kaip 67 deciteksai, megzti arba nerti
               
               
                  sausio 1 d.–gruodžio 31 d.
               
               
                  40
               
            
                  09.7507
               
               
                  6115 22 00 
               
               
                  Kitos pėdkelnės ir storos pėdkelnės iš sintetinių pluoštų, kurių atskiro vienasiūlio verpalo ilginis tankis ne mažesnis kaip 67 deciteksai, megzti arba nerti
               
               
                  sausio 1 d.–gruodžio 31 d.
               
               
                  15
               
            
                  09.7508
               
               
                  6115 30 
               
               
                  Kitos moteriškos kojinės, ilgos arba iki kelių, kurių atskiro vienasiūlio verpalo ilginis tankis mažesnis kaip 67 deciteksai, megztos arba nertos
               
               
                  sausio 1 d.–gruodžio 31 d.
               
               
                  25
               
            
                  09.7509
               
               
                  6115 96 
               
               
                  Kiti iš sintetinių pluoštų megzti arba nerti dirbiniai
               
               
                  sausio 1 d.–gruodžio 31 d.
               
               
                  175
               
            
                  09.7510
               
               
                  7321 
               
               
                  Krosnys, krosnys-viryklės, židiniai, viryklės (įskaitant virykles su papildomais centrinio šildymo katilais), mėsos keptuvai (barbecues), žarijų indai, dujų degikliai, plokšti šildytuvai ir panašūs neelektriniai buitiniai prietaisai bei jų dalys iš geležies arba iš plieno
               
               
                  sausio 1 d.–gruodžio 31 d.
               
               
                  20 000  vienetų
               
            
                  09.7511
               
               
                  7323 
               
               
                  Stalo, virtuvės arba kiti namų apyvokos reikmenys bei jų dalys iš geležies arba iš plieno; geležies arba plieno vata; indų šveitimo plaušinės ir šveitimo arba poliravimo šluostės, pirštinės bei panašūs gaminiai iš geležies arba iš plieno
               
               
                  sausio 1 d.–gruodžio 31 d.
               
               
                  50 000 
               
            
                  09.7512
               
               
                  7325 
               
               
                  Kiti lietiniai geležies arba plieno gaminiai
               
               
                  sausio 1 d.–gruodžio 31 d.
               
               
                  50 000